Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14727

c) egy további betű, amely a feladó szervezeten belül egy osztályt, részleget vagy eljáró egységet azonosít. Az X betűt kell használni helykitöltésre, ha ilyen további azonosításra nincs szükség. 4.4.15.2.2.3 Ahol a közlemény feladója olyan szervezet, amelynek nem osztottak ki a 4.4.15.2.2.2 pontban leírt típusú ICAO három-betűs jelzést, a feladás helyének négy-betűs helység jelölése után azonnal az ICAO három-betűs YYY jelzést és a helykitöltő X betűt kell írni (vagy, katonai szervezet vagy szolgálat esetében az ICAO három-betűs YXY jelzést és a helykitöltő X betűt kell írni). A szervezet (vagy katonai szolgálat) nevét ezután a közlemény szövegének első elemeként kell feltűntetni. 4.4.15.2.2.3.1 Az AFTN-en továbbított olyan közlemények számára, amelyeket egy másik hálózatban adtak föl, ki kell jelölni egy érvényes AFTN feladó megjelölést, amelyet - megegyezés alapján - az AFTN-t a külső hálózattal összekötő relé- (relay), vagy kapu- (gateway) berendezés használ. 4.4.15.2.2.4 Ha a közlemény feladója egy repülésben lévő légijármű, és a közleményt útvonalának egy részén az AFTN hálózaton keresztül kell tovább-küldeni, mielőtt kézbesíteni lehetne, akkor a feladó megjelölése annak a légiforgalmi állomásnak a négy-betűs helység jelölése, amely a közleményt az AFTN-nek továbbította, majd az ICAO három-betűs ZZZ jelzés és a helykitöltő X betű következik. A légijármű azonosítóját (hívójelét) ezután a közlemény szövegének első elemeként kell megadni. 4.4.15.2.2.5 Az elsőbbségi jelzést csak vészhelyzeti közlemények esetében kell használni. Amikor használják, akkor öt egymás után következő BEL (0/7, csengő) karakterből kell, hogy álljon. Megjegyzés.- Az elsőbbségi jelzés a vevő távgépíró-készülékben lévő csengőt (figyelemfelkeltő jelzést) szólaltatja meg, eltérően a teljesen automatikus távközlési állomások esetén, melyek hasonló figyelmeztető jelzést adhatnak az SS sürgősségi jelzés észlelésekor, ezáltal riasztják az átjátszó központokban a felügyelő személyzet, az alárendelt állomásokon pedig a kezelő személyzet figyelmét, és így a közleményre azonnali figyelmet fordíthatnak. 4.4.15.2.2.6 A feladó sorban további szabadon választható adatok közlését is meg kell engedni, feltéve, hogy teljes hossza nem haladja meg a 69 karaktert, és hogy ez az érintett Hatóságok megállapodásának tárgyát képezi. 4.4.15.2.2.6.1 Ajánlás. - A szabadon válaszható adatmező kezdetét egy SZÓKÖZzel, a végét egy kijelölési funkcióval kell jelezni. 2007/70/II. szám 4.4.15.2.2.6.2 Ajánlás. - Ha egy közleményben a 'forrás' és a 'cél' címzések között további címzési információk cseréje szükséges, akkor azt lehetőleg a szabadon választható adatmezőben (ODF) tegyék, az alábbi meghatározott formátumban:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes